Баас

Партыя арабскага сацыялістычнага адраджэння (араб. حزب البعث العربي الاشتراكي‎), коратка называецца Баас (адраджэнне, уваскрашэнне) — палітычная партыя, заснаваная ў Сірыі Мішэлем Афлякам, Салахам ад-Дзін Бітарам і Закі Арсузі ў 1947 годзе. Ідэалогія партыі — баасізм, які ўяўляе сабой сінтэз арабскага сацыялізму і панарабізму. Партыя мела ўплыў у многіх арабскіх краінах. У 1963 годзе баасісты змаглі захапіць уладу ў Іраку ў выніку ваеннага перавароту, аднак іх рэжым быў скінуты праз некалькі месяцаў. У тым жа годзе баасісты ўзялі ўладу ў Сірыі ў ходзе рэвалюцыі 8 сакавіка, якая паклала пачатак працягламу праўленню партыі ў гэтай краіне. У 1966 годзе, пасля перавароту ў Сірыі, у ходзе якога ад улады было адхілена Нацыянальнае кіраўніцтва Баас, партыя фактычна раскалолася на дзве самастойныя арганізацыі — так званую прасірыйскую і праіракскую фракцыі, кожная з якіх пазіцыянуе сябе ў якасці законнага пераемніка арыгінальнай партыі і мае аддзяленні ў розных краінах. Першая партыя кіравала Сірыяй да 2024 года, пакуль не была зрынута ў ходзе грамадзянскай вайны. Іракскае крыло было адхілена ад улады ў 2003 годзе, але захоўвае ўплыў у шэрагах іракскай апазіцыі. Зноскі Спасылкі Сайт Нацыянальнага кіраўніцтва партыі Баас (С.Хусейна) Заява іракскай Баас Сайт партыі Баас (Б.Асада) Архівавана 1 снежня 2011. Гімн партыі Баас (у жывым выкананні) Сайт іракскага аддзялення прасірыйскай Баас Сайт еменскага аддзялення прасірыйскай Баас Архівавана 21 мая 2015. Сайт палесцінскага аддзялення прасірыйскай Баас Архівавана 2 снежня 2017. Сайт суданскай Баас (праіракскай) Неафіцыйны сайт актывіста праіракскай Баас у Іарданіі